162 
maa være større Landomraader til Stede; ud over disse kan Vinden, 
navnlig i den tørre Sommertid, naar de lave Søer tørlægges, og den 
stærke Solhede bringer Søens Bund til at sprække og mer eller 
mindre pulveriserer det størknede Dynds Overflade, sprede disse 
Jordpartikler og føre med dem og de tørrede Plantedele mangfoldige 
lavere Organismer ud over større Strækninger. Dog skulde jeg 
tro, at Vinden som spredende Faktor i Ferskvandsorganismernes 
Liv særlig har sin Betydning mod Syd og stærkere, jo mere vi 
nærme os Troperne. Det ligger i Sagens Katur, at de Vande, der 
i det yderste Nord ere frosne i 9—10 Maaneder af Aaret, ikke, 
saafremt de tørlægges i den yderst korte, arktiske Sommer, ville 
være i Stand til at rumme en Ferskvandsfauna. De Mængder af 
mindre Vandbassiner, som af Bink beskrives som dannede langs 
Kysten i det tidlige Foraar, ere jo især dannede af Smeltevandet fra 
Sneen, der laver sig lavere eller dybere Huller, som imidlertid tør¬ 
lægges om Sommeren; disse Huller beskrives ogsaa af Warming 
(72) som ganske plante- og dyrefattige. 
Gennem de store Landomraader ville ligeledes Floderne føre 
mangfoldige Ferskvandsorganismer. Den, der har prøvet i det tid¬ 
lige Foraar at stille et fint Næt op i en af vore Aaer, lade Vandet 
passere igennem det 24 Timer og da undersøge Nættets Ind¬ 
hold, vil let indse, hvilken enorm Betydning Søernes Afløb nød¬ 
vendigvis maa have og virkelig har i alt lavere Ferskvandsdyrelivs 
Udbredningshistorie. 
Naar man nu med disse Forhold for Øje undersøger de grøn¬ 
landske Forhold for at se, hvor vidt Vinde eller Floder kunne have 
bragt de ferske Vande efter Istidens Ophør deres Fauna, da vil 
man strax se, at med den nuværende Fordeling af Land er enhver 
Invasion ved disse Spredningsmidler fra Øst hindret, hvorimod den 
nære Beliggenhed af det amerikanske Fastland kunde berettige os 
til den Formodning, at i alt Fald Vindene mulig, navnlig højere 
mod Nord, kunde føre Organismer over til Grønland, ligesom ogsaa 
Isen, navnlig svømmende Isbjærge, mulig kunde bringe en Del fra 
den ene Side af Danmarksstrædet over til den anden; i det store 
